نّضرية د تّطور (ب نݣليزية : Theory of Evolution) هي نّضرية لعلمية لي كتشرح تبديلات لوراتية لي كتوقع فواحد مجموعة ديال لكاينات ف بزاف ديال جّيال ف واحد لمدة كبيرة. تّنواع (ب نݣليزية : Genitic diversity) كيعني ب لخصوص درجة ديال تنواع ديال شي جين فشي نوع (حيوان ولا نبات). يمكن نميزو عموما بين جوج نواع د تّنواع هما تنواع ضاهري وتنواع لجيني. طفرة (ب نݣليزية : mutation) هي شي تبديلات كيوقعو ف DNA ديال جينوم ديال شي سيلول. فاش كتوقع طّفرة تقدر ما يكون عندها حتا شي تاتير، ولا تقدر دير تاتير كبير، ولا تقدر توقف لجين لي هي وقعات فيه. طفرات كتصنف ل تلاتة، طفرات كضر، طفرات مامسوقاش و طفرات نافعة. كيوقعو طفرات ف بزاف دالمرات ب ضوبلاج ديال الكروموزم، هادشي كينتج عليه زيادة ديال شي جين ولا بارتيات منو. من جهة داروينية جّديدة (ب نݣليزية : Neo-Darwinism) ، تطور كيخدم فاش كيتبدل تعاويد لحليلات فشي كروب كيكونو فيه نّواع كتوالدو، لميكانزيمات لي كتخلي تعاويد لحليلات يتبدل هي : انتخاب طبيعي، انحراف لوراثي، لمرافكة لجينية، طفرات، و لفلو د لجينات.